Hrvatski šahovski savez

Trg Krešimir Ćosića 11

10 000 Zagreb

**32. ekipno prvenstvo Hrvatske u šahu**

**Natjecateljska sezona 2023.**

**Seniorska i juniorska ekipna ligaška natjecanja na razini ŠZŽ Centar**

**Druga juniorska liga ŠZŽ Centar 2023.**

**Bilten 3**

**Glasilo Šahovske zajednice županija Centar**

**Bjelovarsko-bilogorska, Karlovačka, Koprivničko-križevačka, Krapinsko-zagorska, Sisačko-moslavačka, Varaždinska, Međimurska i Zagrebačka županija te Grad Zagreb**

**Damir Obad, povjerenik ŠZŽ Centar**

**povjerenik.centar@gmail.com / 0981843193**

**27.6.2023.**

**Osnovne obavijesti**

**Druga juniorska liga ŠZŽ Centar** organizira se u drugom (jesenskom) dijelu natjecateljske sezone.

**Pravo nastupa u juniorskim ligama imaju igrači rođeni 2003. godine i mlađi.**

**Rok za prijavu ekipa za sudjelovanje je 18. kolovoza 2023.** Molim sa prijavom navesti kontakt osobu, broj telefona i e-mail adresu.

Rok za predaju osnovnih sastava prijavljenih ekipa je 25. kolovoz 2023. Kod određivanja osnovnih sastava uzima se u obzir rejting lista od 1. kolovoza 2023. Svi igrači moraju biti registrirani pri HŠS na dan 25. kolovoza 2023. i vidljivi u tražilici igrača na mrežnim stranicama HŠS-a. U osnovni sastav pojedine ekipe može se prijaviti ukupno 14 igrača, 4 igrača i 10 rezervi.

Liga će se igrati subotama u rujnu i listopadu 2023. (predloženi termini su **16.rujan, 23. rujan, 30. rujan i 7. listopada 2023**). Liga se igra na krugove, svaki krug čine dva kola koja imaju početke u 10:00 i 16:00 sati.

Domaćini pojedinog kruga su pojedini klubovi koji se javljaju za organizaciju kruga.

**Do petka 25. kolovoza 2023. klubovi mogu poslati ponude za organizaciju pojedinog kruga.**

Uvjeti koje klubovi moraju osigurati za domaćinstvo pojedinog kruga su prikladne prostorije i uvjeti za igru, mogućnost pristupa osobama sa invaliditetom, mogućnost ručka po prihvatljivim cijenama (u objektu igre ili u blizini), kompetentne suce, dostupnu električnu energiju i internetsku vezu za suce (u pauzi i za igrače), ručak i putne troškove za suce, osigurati parking u blizini mjesta igre i moguć dolazak javnim prijevozom, osigurati i ostale osnovne rekvizite kao što su zapisi za partije, nazive ekipa, brojeve stolova … Mjesto igre mora se nalaziti na području županija koje obuhvaća Šahovska zajednica županija Centar.

O domaćinima pojedinih krugova odlučit ću kroz kontakt mailom i telefonom sa predstavnicima prijavljenih ekipa.

Svaka ekipa dužna je osigurati standardne garniture i elektroničke satove za igru na pločama na kojima bijele figure vode njezini igrači.

Tempo igre je 90 minuta za cijelu partiju po igraču uz dodatak od 30 sekundi za svaki odigrani potez počevši od prvog.

Liga se rejtingira za međunarodnu i nacionalnu rejting listu. Trošak rejtingiranja snosi HŠS.

Sustav natjecanja je jednokružni berger u slučaju prijave do 10 ekipa (dodatni termin je 28. listopada 2023.). U slučaju prijave 11 ili 12 ekipa igrat će se švicarski sustav u 6 kola (otpada termin 7. listopada 2023.). U slučaju prijave 13 ili više ekipa igrat će se švicarski sustav u 8 kola.

Svaki klub za ligu može prijaviti neograničen broj ekipa budući da se radi o najnižoj juniorskoj ligi. Igrači koji su nastupali za neku ekipu u 1. juniorskoj ligi ili u 2. juniorskim ligama drugih ŠZŽ nemaju pravo nastupa.

Prvoplasirana ekipa ostvaruje plasman u 1. juniorsku ligu u sljedećoj natjecateljskoj sezoni.

Kotizacija za Drugu juniorsku ligu iznosi 33 eura po ekipi i plaća se prije prvog kola. HŠS će izdati račune krajem kolovoza i poslati na e-mail adrese klubova.

Predlažem da kao i prijašnjih godina sve ekipe pomognu klubovima domaćinima-organizatorima pojedinih klubova sa donacijom u iznosu od 12 eura. Ukoliko se neka ekipa ne slaže sa takvim prijedlogom neka mi javi. Klubovi koji primaju donaciju su dužni o tome izdati potvrdu. Klubovi domaćini će primljeni iznos donacije potrošiti za troškove suca, troškove zapisnika i natpisa te troškove dvorane.